ΚΟΙΝΗ ΘΕΣΗ (ΕΚ) αριθ. 15/94 η οποία καθορίστηκε από το συμβούλιο στις 4 Μαρτίου 1994 για τη θέσπιση του κανονισμού (ΕΚ) αριθ. . . ./94 του Συμβουλίου της . . . σχετικά με τη χρηματοδοτική και τεχνική συνεργασία με τα Κατεχόμενα Εδάφη και με την τροποποίηση του κανονισμού (ΕΟΚ) αριθ. 1763/92 περί της χρηματοδοτικής συνεργασίας όσον αφορά το σύνολο των τρίτων μεσογειακών χωρών (94/C 137/10)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 130 Χ,

την πρόταση της Επιτροπής,

Αποφασίζοντας με τη διαδικασία του άρθρου 189 της συνθήκης,

Εκτιμώντας:

ότι, με τον κανονισμό (ΕΚ) αριθ. . . ./94 (1), καταρτίζεται πρόγραμμα χρηματοδοτικής και τεχνικής συνεργασίας υπέρ των εδαφών της δυτικής όχθης του Ιορδάνη και της Λωρίδας της Γάζας, που στη συνέχεια αποκαλούνται «Κατεχόμενα Εδάφη» 7

ότι, για να ευνοηθεί η βιώσιμη οικονομική και κοινωνική ανάπτυξη των Κατεχομένων Εδαφών, ενδείκνυται, λαμβανομένων υπόψη των σημαντικών αναγκών που δημιουργούνται με την πρόσφατη εξέλιξη στη διαδικασία ειρήνευσης της Μέσης Ανατολής, να συμπληρωθεί το πρόγραμμα αυτό με άλλες μορφές δράσης, δηλαδή με τις μορφές που προβλέπει ο κανονισμός (ΕΟΚ) αριθ. 1763/92 του Συμβουλίου της 29ης Ιουνίου 1992 περί της χρηματοδοτικής συνεργασίας όσον αφορά τα σύνολο των τρίτων μεσογειακών χωρών (2) 7

ότι κρίνεται σκόπιμο, για το σκοπό αυτό, να επεκταθεί στα Κατεχόμενα Εδάφη η εφαρμογή του κανονισμού (ΕΟΚ) αριθ. 1763/92,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Στο άρθρο 1 παράγραφος 2 του κανονισμού (ΕΟΚ) αριθ. 1763/92, προστίθεται η ακόλουθη φράση: «Εφαρμόζεται επίσης στα εδάφη της δυτικής όχθης του Ιορδάνη και της Λωρίδας της Γάζας, που αποκαλούνται "Κατεχόμενα Εδάφη".»

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

. . ., . . .

Για το Συμβούλιο

Ο Πρόεδρος

(1) Βλ. σελίδα 85 της παρούσας Επίσημης Εφημερίδας.

(2) ΕΕ αριθ. L 181 της 1. 7. 1992, σ. 5.

ΑΙΤΙΟΛΟΓΙΚΗ ΕΚΘΕΣΗ ΤΟΥ ΣΥΜΒΟΥΛΙΟΥ

Ι. Εισαγωγή

1. Στις 10 Ιανουαρίου 1994, η Επιτροπή υπέβαλε στο Συμβούλιο πρόταση κανονισμού σχετικά με τη χρηματοδοτική και τεχνική συνεργασία με τα Κατεχόμενα Εδάφη και με την τροποποίηση του κανονισμού (ΕΟΚ) αριθ. 1763/92 του Συμβουλίου περί της χρηματοδοτικής συνεργασίας που αφορά όλες τις τρίτες χώρες της Μεσογείου (1).

Η εν λόγω πρόταση συνδέεται με την πρόταση κανονισμού για τη χρηματοδοτική και τεχνική συνεργασία με τα Κατεχόμενα Εδάφη (διοργανικός φάκελος αριθ. (94)002 (SYN).

2. Το Ευρωπαϊκό Κοινοβούλιο διατύπωσε τη γνώμη του στις 11 Φεβρουαρίου 1994 (2).

ΙΙ. Κοινή θέση

1. Καθορισμός της κοινής θέσης

Το Συμβούλιο καθόρισε στις 4 Μαρτίου 1994, ομόφωνα, κοινή θέση με βάση το άρθρο 130 Χ της συνθήκης για την ίδρυση της Ευρωπαϊκής Κοινότητας.

2. Αντικείμενο της πρότασης της Επιτροπής

Οι διακανονισμοί για «οριζόντια» χρηματοδοτική συνεργασία προς εφαρμογήν της νέας Μεσογειακής πολιτικής προέβλεπαν ενδεδειγμένες πράξεις στα Κατεχόμενα Εδάφη. Η προκειμένη πρόταση κανονισμού που τροποποιεί τον κανονισμό (ΕΟΚ) αριθ. 1763/92 περί χρηματοδοτικής συνεργασίας, αποσκοπεί στο να επεκταθεί η εφαρμογή του και στα Κατεχόμενα Εδάφη. Ο κανονισμός προβλέπει ένα πενταετές πρόγραμμα (1992-1996) με χρηματοδότηση από τον προϋπολογισμό των Κοινοτήτων, περιλαμβανομένης της επιδότησης επιτοκίου για δάνεια από την ΕΤΕπ που θα χορηγηθούν για σχέδια υπέρ του περιβάλλοντος και χορηγήσεις επιχειρηματικών κεφαλαίων υπέρ των ευρωπαίων οικονομικών φορέων.

3. Σχόλια

Το Συμβούλιο δεν τροποποίησε καθόλου την πρόταση της Επιτροπής.

Το Ευρωπαϊκό Κοινοβούλιο δεν προέβη, με τη γνώμη που έδωσε, σε καμία τροποποίηση.

(1) ΕΕ αριθ. C 24 της 28. 1. 1994.

(2) Έγγρ. ΡΕ 179 623, σ. 24.